Kun saavuimme Kimin asunnolle, Elina (Kimin vaimon sisko) oli meitä vastassa. Hän esitteli meille asunnon ja näytti meille, mistä kaikki tarpeelliset välineet löytyvät. Television, pesukoneen ja kaikkien muidenkin laitteiden käyttöohjeet on erittäin hyvin esitelty Kimin lähettämässä PDF-tiedostossa. Käyttöohjeiden lisäksi siitä löytyy karttaan merkittynä lähimpien ruokkakauppojen (Rimi), kivojen puistojen (100 m päässä) ja hyvien ravintoloiden (La Kanna, todella herkullista ruokaa) sijainnit. Iso kiitos siitä.
Asunnosta on kävelymatka kaikkiin "must see" kohteisiin. Keskeisestä sijainnista huolimatta asunto oli todella hiljainen. Seinän takaa ei kuulunut ääniä ja kaupunginkaan äänet eivät kuulu asuntoon sisälle. Soveltuu siis täydellisesti huonompi unisellekin.
Asunnosta löytyy kaikki lapsiperheelle tarpeellinen kuten matkasänky. Talossa on hissi, mutta tämän lisäksi myös muutamia portaita, joten aivan huonojalkaiselle se saattaa tuottaa haastetta.
Kaikin puolin mahtava asunto. Suosittelen!